CELEX: 32017R0295
Language: ro
Date: 2017-02-20 00:00:00
Title: Regulamentul de punere în aplicare (UE) 2017/295 al Comisiei din 20 februarie 2017 privind măsurile excepționale de sprijinire a pieței în sectorul cărnii de pasăre în Franța

21.2.2017   
            
            
               RO
            
            
               Jurnalul Oficial al Uniunii Europene
            
            
               L 43/196
            
         REGULAMENTUL DE PUNERE ÎN APLICARE (UE) 2017/295 AL COMISIEI
   din 20 februarie 2017
   privind măsurile excepționale de sprijinire a pieței în sectorul cărnii de pasăre în Franța
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 220 alineatul (1) litera (a),
   întrucât:
   
               (1)
            
            
               Între 24 noiembrie 2015 și 5 august 2016, numeroase focare de gripă aviară înalt patogenă de subtipul H5 au fost confirmate și notificate de Franța. În total, 81 de focare au fost confirmate în sud-vestul Franței. Speciile afectate sunt rațele, gâștele, găinile ouătoare, curcanii și curcile, păsările de reproducție din specia Gallus domesticus, cocoșeii și puii, bibilicile și prepelițele.
            
         
               (2)
            
            
               Franța a luat imediat și în mod eficient toate măsurile veterinare și de sănătate animală necesare prevăzute în temeiul Directivei 2005/94/CE a Consiliului (2).
            
         
               (3)
            
            
               În special, autoritățile franceze au adoptat măsuri de combatere, de monitorizare și preventive și au stabilit zone de protecție, de supraveghere și zone suplimentare de restricție în conformitate cu Deciziile de punere în aplicare (UE) 2015/2239 (3), (UE) 2015/2460 (4), (UE) 2016/42 (5), (UE) 2016/237 (6) și (UE) 2016/447 (7) ale Comisiei. Pentru a controla și a preveni răspândirea bolii, autoritățile franceze au impus următoarele măsuri:
               
                           (a)
                        
                        
                           o interdicție de introducere a rațelor și a gâștelor în exploatații situate în zona suplimentară de restricție și în zonele de protecție și de supraveghere stabilite în urma ultimelor patru focare de gripă aviară înalt patogenă care au avut loc la 15 iulie, 18 iulie, 25 iulie și 5 august 2016. Interdicția introducerii rațelor și gâștelor în exploatații situate în zona suplimentară de restricție a urmărit, în special, să asigure o perioadă de depopulare de 16 săptămâni;
                        
                     
                           (b)
                        
                        
                           o interdicție a deplasărilor unei mari proporții din populația susceptibilă de păsări de curte și a comerțului cu păsări de curte vii în afara zonei suplimentare de restricție;
                        
                     
                           (c)
                        
                        
                           perioade prelungite de vid sanitar în exploatațiile avicole susceptibile, altele decât cele cu rațe și gâște situate în zonele de protecție, zonele de supraveghere și în zona suplimentară de restricție, stabilite în urma ultimelor patru focare epidemice de gripă aviară înalt patogenă care au avut loc la 15 iulie, 18 iulie, 25 iulie și 5 august 2016.
                        
                     
         
               (4)
            
            
               Prin aplicarea acestor măsuri, autoritățile franceze au reușit să elimine pericolul. Măsurile veterinare și de sănătate animală la nivelul Uniunii și la nivel național au fost aplicate până la 15 septembrie 2016 în toate exploatațiile relevante, cu excepția exploatațiilor avicole situate în zonele de protecție și de supraveghere stabilite în urma ultimelor patru focare de gripă aviară înalt patogenă care au avut loc la 15 iulie, 18 iulie, 25 iulie și 5 august 2016, în care măsurile s-au aplicat până la 25 august, 25 septembrie și, respectiv, 3 octombrie 2016.
            
         
               (5)
            
            
               Autoritățile franceze au informat Comisia că măsurile veterinare și de sănătate animală necesare care au fost aplicate pentru limitarea și eradicarea răspândirii gripei au afectat un număr foarte mare de operatori și că respectivii operatori au suferit pierderi de venituri care nu sunt eligibile pentru a beneficia de contribuție financiară din partea Uniunii în conformitate cu Regulamentul (UE) nr. 652/2014 al Parlamentului European și al Consiliului (8).
            
         
               (6)
            
            
               La 20 aprilie, 20 septembrie și 24 octombrie 2016, Comisia a primit cereri oficiale de la autoritățile franceze pentru cofinanțarea anumitor măsuri excepționale în conformitate cu articolul 220 alineatul (3) din Regulamentul (UE) nr. 1308/2013.
            
         
               (7)
            
            
               Drept rezultat al măsurilor veterinare și de sănătate animală aplicate, a fost interzisă introducerea păsărilor în toate exploatațiile cu rațe și gâște situate în zona suplimentară de restricție și în zonele de protecție și de supraveghere stabilite în urma ultimelor patru focare de gripă aviară înalt patogenă care au avut loc la 15 iulie, 18 iulie, 25 iulie și 5 august 2016. Acest fapt a dus la o pierdere a producției de carne de pasăre în aceste exploatații de rațe și gâște. Este necesar, prin urmare, să se compenseze aceste pierderi.
            
         
               (8)
            
            
               Ca urmare a măsurilor veterinare și de sănătate animală, găinile ouătoare la sfârșitul ciclului lor de producție și păsările de reproducție din specia Gallus domesticus nu au putut fi transportate în afara zonei suplimentare de restricție spre a fi sacrificate pentru producția de carne în abatoare specializate. Aceasta a dus la uciderea și distrugerea în abatoare sau în ferme a animalelor și la o pierdere a producției de găini ouătoare și păsări de reproducție din specia Gallus domesticus pentru producătorii situați în zona suplimentară de restricție. Este necesar, prin urmare, să se compenseze aceste pierderi.
            
         
               (9)
            
            
               Ca urmare a măsurilor veterinare și de sănătate animală, au fost prelungite perioadele de vid sanitar în exploatațiile standard, ecologice, deținătoare ale etichetei „Label Rouge” sau în cele de pui crescuți în aer liber, de cocoșei, de bibilici crescute în aer liber și care dețin eticheta „Label Rouge”, de curcani și curci și de prepelițe situate în zonele de protecție, în zonele de supraveghere și în zona suplimentară de restricție, inclusiv zonele de protecție și de supraveghere stabilite în urma ultimelor patru focare de gripă aviară înalt patogenă care au avut loc la 15 iulie, 18 iulie, 25 iulie și 5 august 2016. Acest fapt a dus la o pierdere de producție de carne de pasăre în aceste exploatații. Este necesar, prin urmare, să se compenseze aceste pierderi.
            
         
               (10)
            
            
               Ca urmare a unor măsuri veterinare și de sănătate animală, puii, găinile ouătoare, bibilicile și curcanii și curcile vii nu au putut fi vânduți în afara zonei suplimentare de restricție. Acest lucru a dus la o pierdere de producție pentru producătorii de pui, găini ouătoare, bibilici și curcani și curci vii situați în zona suplimentară de restricție. Este necesar, prin urmare, să se compenseze aceste pierderi.
            
         
               (11)
            
            
               În conformitate cu articolul 220 alineatul (5) din Regulamentul (UE) nr. 1308/2013, cofinanțarea din partea Uniunii trebuie să fie echivalentă cu 50 % din cheltuielile suportate de Franța pentru măsurile excepționale de sprijinire a pieței. Cantitățile maxime eligibile pentru finanțare în cadrul fiecărei măsuri excepționale de sprijin al pieței ar trebui să fie stabilite de Comisie după examinarea cererii primite din partea Franței.
            
         
               (12)
            
            
               Pentru a evita orice risc de supracompensare, suma forfetară a cofinanțării ar trebui să se bazeze pe studii tehnice și economice sau pe documente contabile și ar trebui să se stabilească la un nivel corespunzător pentru fiecare animal și produs în funcție de categoriile de animale produse în ceea ce privește speciile, dar și în funcție de metoda de producție, și anume producție standard, producție în aer liber, producție certificată în conformitate cu scheme naționale, producție certificată în cadrul sistemului de producție „Label Rouge”, producție care face obiectul unei indicații geografice protejate (IGP) și, în cele din urmă, în funcție de durata ciclului de producție, și anume ciclul lung pentru producătorii de gâște și rațe care produc doar animale vii, ciclul scurt pentru producătorii de gâște și rațe care produc animale vii și le transformă în produse prelucrate.
            
         
               (13)
            
            
               Pentru a evita orice risc de dublă finanțare, pierderile suferite nu ar fi trebuit să fie compensate prin ajutoare de stat sau asigurări, iar cofinanțarea din partea Uniunii în temeiul prezentului regulament ar trebui să se limiteze la animalele și produsele eligibile pentru care nu s-a primit nicio contribuție financiară din partea Uniunii în temeiul Regulamentului (UE) nr. 652/2014.
            
         
               (14)
            
            
               Amploarea și durata măsurilor excepționale de sprijinire a pieței prevăzute în prezentul regulament ar trebui să se limiteze la ceea ce este strict necesar pentru sprijinirea pieței; în special, măsurile excepționale de sprijinire a pieței ar trebui să se aplice numai producției de carne de pasăre din exploatațiile situate în zonele reglementate și pe durata măsurilor veterinare și de sănătate animală stabilite în dreptul Uniunii și în legislația franceză relevante pentru cele 81 de focare de gripă aviară înalt patogenă.
            
         
               (15)
            
            
               Pentru a asigura o bună gestiune financiară a acestor măsuri excepționale de sprijinire a pieței, doar plățile efectuate de Franța către beneficiari până la 30 septembrie 2017 cel târziu ar trebui să fie eligibile pentru cofinanțare din partea Uniunii. Articolul 5 alineatul (2) din Regulamentul delegat (UE) nr. 907/2014 al Comisiei (9) nu ar trebui să se aplice.
            
         
               (16)
            
            
               Pentru a asigura eligibilitatea și corectitudinea plăților, autoritățile franceze ar trebui să efectueze verificări ex ante.
            
         
               (17)
            
            
               Pentru a permite Uniunii să își exercite controlul financiar, autoritățile franceze ar trebui să informeze Comisia în legătură cu efectuarea plăților.
            
         
               (18)
            
            
               Pentru a se garanta punerea în aplicare imediată a acestor măsuri de către Franța, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.
            
         
               (19)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Uniunea asigură o cofinanțare echivalentă cu 50 % din cheltuielile suportate de Franța pentru a sprijini piața cărnii de pasăre grav afectată de 81 de focare de gripă aviară înalt patogenă de subtipul H5 care au fost identificate și notificate de Franța între 24 noiembrie 2015 și 5 august 2016.
   Cheltuielile sunt eligibile pentru cofinanțare din partea Uniunii numai pe durata aplicării măsurilor veterinare și de sănătate animală la care se face referire în dreptul Uniunii și în legislația franceză enumerate în anexă.
   Cheltuielile sunt eligibile pentru cofinanțare din partea Uniunii numai pentru acele exploatații avicole care fac obiectul măsurilor veterinare și de sănătate animală și care sunt situate în regiunile din Franța la care se face referire în dreptul Uniunii și în legislația franceză enumerate în anexă.
   Cheltuielile sunt eligibile pentru cofinanțare din partea Uniunii numai dacă au fost plătite de Franța către beneficiari cel târziu până la data de 30 septembrie 2017. Articolul 5 alineatul (2) din Regulamentul delegat (UE) nr. 907/2014 nu se aplică.
   Articolul 2
   Nivelul maxim al cofinanțării din partea Uniunii se stabilește după cum urmează:
   
               (a)
            
            
               pentru pierderile de producție de gâște și rațe situate în zona suplimentară de restricție și în zonele de protecție și de supraveghere stabilite în urma ultimelor patru focare de gripă aviară înalt patogenă, care au avut loc la 15 iulie, 18 iulie, 25 iulie și 5 august 2016, se aplică următoarele rate forfetare per animal, până la o sumă maximă de 40 000 002 EUR:
               
                           (i)
                        
                        
                           pentru producătorii cu un ciclu scurt de producție care produc:
                           
                                       —
                                    
                                    
                                       rațe Mulard în fază de pornire incluse la codul NC 0105 99 10:
                                       0,24 EUR per animal, pentru cel mult 724 512 animale;
                                    
                                 
                                       —
                                    
                                    
                                       rațe Mulard în fază de îndopare incluse la codul NC 0105 99 10:
                                       1,13 EUR per animal, pentru cel mult 606 172 de animale;
                                    
                                 
                                       —
                                    
                                    
                                       rațe Mulard în fază de finisare incluse la codul NC 0105 99 10:
                                       4,41 EUR per animal, pentru cel mult 690 431 de animale;
                                    
                                 
                                       —
                                    
                                    
                                       rațe Mulard incluse la codul NC 0105 99 10 carcase întregi:
                                       2,20 EUR per animal, pentru cel mult 664 261 de animale;
                                    
                                 
                                       —
                                    
                                    
                                       rațe Mulard incluse la codul NC 0105 99 10 tăiate în bucăți:
                                       4,275 EUR per animal, pentru cel mult 578 814 animale;
                                    
                                 
                                       —
                                    
                                    
                                       rațe Mulard incluse la codul NC 0105 99 10 prelucrate:
                                       19,055 EUR per animal, pentru cel mult 321 019 animale;
                                    
                                 
                                       —
                                    
                                    
                                       gâște în fază de pornire incluse la codul NC 0105 99 20:
                                       2,455 EUR per animal, pentru cel mult 15 769 de animale;
                                    
                                 
                                       —
                                    
                                    
                                       gâște incluse la codul NC 0105 99 20 carcase întregi:
                                       10,595 EUR per animal, pentru cel mult 14 560 de animale;
                                    
                                 
                                       —
                                    
                                    
                                       gâște incluse la codul NC 0105 99 20 prelucrate:
                                       23,33 EUR per animal, pentru cel mult 11 024 de animale;
                                    
                                 
                                       —
                                    
                                    
                                       rațe incluse la codul NC 0105 99 10 pentru prăjire:
                                       1,37 EUR per animal, pentru cel mult 25 831 de animale;
                                    
                                 
                                       —
                                    
                                    
                                       gâște incluse la codul NC 0105 99 20 pentru prăjire:
                                       2,855 EUR per animal, pentru cel mult 7 156 de animale;
                                    
                                 
                     
                           (ii)
                        
                        
                           pentru producătorii cu un ciclu scurt de producție care produc:
                           
                                       —
                                    
                                    
                                       rațe Mulard în fază de pornire, cu vârsta de trei zile, incluse la codul NC 0105 99 10:
                                       0,0487 EUR per animal, pentru cel mult 668 427 de animale;
                                    
                                 
                                       —
                                    
                                    
                                       rațe Mulard standard, IGP și cu eticheta „Label Rouge”, în fază de pornire, incluse la codul NC 0105 99 10:
                                       0,24 EUR per animal, pentru cel mult 10 115 677 de animale;
                                    
                                 
                                       —
                                    
                                    
                                       rațe Mulard standard în fază de îndopare incluse la codul NC 0105 99 10:
                                       0,515 EUR per animal, pentru cel mult 646 195 de animale;
                                    
                                 
                                       —
                                    
                                    
                                       Rațe Mulard IGP în fază de îndopare incluse la codul NC 0105 99 10:
                                       0,68 EUR per animal, pentru cel mult 8 737 557 de animale;
                                    
                                 
                                       —
                                    
                                    
                                       Rațe Mulard cu eticheta „Label Rouge” în fază de îndopare incluse la codul NC 0105 99 10:
                                       0,81 EUR per animal, pentru cel mult 808 848 de animale;
                                    
                                 
                                       —
                                    
                                    
                                       rațe Mulard standard în fază de finisare incluse la codul NC 0105 99 10:
                                       1,48 EUR per animal, pentru cel mult 900 255 de animale;
                                    
                                 
                                       —
                                    
                                    
                                       rațe Mulard IGP în fază de finisare incluse la codul NC 0105 99 10:
                                       1,645 EUR per animal, pentru cel mult 7 818 392 de animale;
                                    
                                 
                                       —
                                    
                                    
                                       rațe Mulard cu eticheta „Label Rouge” în fază de finisare incluse la codul NC 0105 99 10:
                                       2,63 EUR per animal, pentru cel mult 559 637 de animale;
                                    
                                 
                                       —
                                    
                                    
                                       rațe leșești standard incluse la codul NC 0105 99 10:
                                       0,48 EUR per animal, pentru cel mult 71 331 de animale;
                                    
                                 
                                       —
                                    
                                    
                                       rațe leșești certificate incluse la codul NC 0105 99 10:
                                       0,585 EUR per animal, pentru cel mult 7 579 de animale;
                                    
                                 
                                       —
                                    
                                    
                                       rațe leșești cu eticheta „Label Rouge” incluse la codul NC 0105 99 10:
                                       0,625 EUR per animal, pentru cel mult 28 344 de animale;
                                    
                                 
                                       —
                                    
                                    
                                       rațe Mulard incluse la codul NC 0105 99 10:
                                       1,1325 EUR per animal, pentru cel mult 7 392 de animale;
                                    
                                 
                                       —
                                    
                                    
                                       gâște în fază de îndopare incluse la codul NC 0105 99 20:
                                       2,855 EUR per animal, pentru cel mult 50 179 de animale;
                                    
                                 
                                       —
                                    
                                    
                                       gâște în fază de finisare incluse la codul NC 0105 99 20:
                                       5,54 EUR per animal, pentru cel mult 49 500 de animale;
                                    
                                 
                     
         
               (b)
            
            
               pentru pierderea de producție, uciderea și distrugerea în abatoare sau în ferme a găinilor ouătoare la sfârșitul ciclului de producție al acestora și a păsărilor de reproducție din specia Gallus domesticus situate în zona suplimentară de restricție, se aplică următoarele rate forfetare per animal până la o sumă maximă de 519 155 EUR:
               
                           —
                        
                        
                           găinile ouătoare la sfârșitul ciclului de producție al acestora și păsări de reproducție din specia Gallus domesticus incluse la codul NC 0105 94 00 transportate, sacrificate în abatoare și distruse:
                           0,2645 EUR per animal, pentru cel mult 1 902 064 de animale;
                        
                     
                           —
                        
                        
                           păsările de reproducție din specia Gallus domesticus sacrificate în exploatație și distruse incluse la codul NC 0105 94 00:
                           1,055 EUR per animal, pentru cel mult 15 222 de animale;
                        
                     
         
               (c)
            
            
               pentru prelungirea perioadelor de vid sanitar, în zonele de protecție, în zonele de supraveghere și în zona suplimentară de restricție, inclusiv zonele de protecție și de supraveghere stabilite în urma ultimelor patru focare de gripă aviară înalt patogenă care au avut loc la 15 iulie, 18 iulie, 25 iulie și 5 august 2016, pentru pui și cocoșei standard, ecologici, cu eticheta „Label Rouge” sau crescuți în aer liber și pentru bibilici, curcani, curci și prepelițe cu eticheta„Label Rouge” și crescute în aer liber, pentru se aplică următoarele rate forfetare per animal și per zi până la o sumă maximă de 1 430 908 EUR:
               
                           —
                        
                        
                           pui și cocoșei standard incluși la codul NC 0105 94 00:
                           0,00191 EUR per animal și per zi pentru maximum 31 247 850 de animale și o sumă maximă de 626 466 EUR;
                        
                     
                           —
                        
                        
                           pui cu eticheta „Label Rouge” sau crescuți în aer liber incluși la codul NC 0105 94 00:
                           0,00416563 EUR per animal și per zi pentru maximum 14 105 345 de animale și o sumă maximă de 616 878 EUR;
                        
                     
                           —
                        
                        
                           pui ecologici incluși la codul NC 0105 94 00:
                           0,005050685 EUR per animal și per zi pentru maximum 700 201 animale și o sumă maximă de 37 039 EUR;
                        
                     
                           —
                        
                        
                           bibilici cu eticheta „Label Rouge” și crescute în aer liber incluse la codul NC 0105 99 50:
                           0,00365332 EUR per animal și per zi pentru maximum 1 405 735 de animale și o sumă maximă de 53 856 EUR;
                        
                     
                           —
                        
                        
                           curcani și curci incluși la codul NC 0105 99 30:
                           0,005195 EUR per animal și per zi pentru maximum 1 533 617 animale și o sumă maximă de 83 371 EUR;
                        
                     
                           —
                        
                        
                           prepelițe incluse la codul NC 0106 39 80;
                           0,000605 EUR per animal și per zi pentru maximum 2 102 602 animale și o sumă maximă de 13 298 EUR;
                        
                     
         
               (d)
            
            
               pentru pierderile de producție de pui vii în fază de pornire, bibilici vii în fază de pornire, curcani și curci vii în fază de pornire pentru piața națională franceză, curcani și curci vii în fază de pornire pentru piața Uniunii, găini ouătoare vii, pui adulți vii și bibilici adulte vii, se aplică următoarele rate forfetare per animal până la o sumă maximă de 545 152 EUR:
               
                           —
                        
                        
                           pui vii în fază de pornire incluși la codul NC 0105 94 00:
                           0,591 EUR per animal, pentru cel mult 183 439 de animale;
                        
                     
                           —
                        
                        
                           bibilici vii în fază de pornire incluse la codul NC 0105 99 50:
                           0,4955 EUR per animal, pentru cel mult 126 996 de animale;
                        
                     
                           —
                        
                        
                           curcani și curci vii în fază de pornire pentru piața națională franceză incluși la codul NC 0105 99 30:
                           0,681 EUR per animal, pentru cel mult 21 166 de animale;
                        
                     
                           —
                        
                        
                           curcani și curci vii în fază de pornire pentru piața Uniunii incluși la codul NC 0105 99 30:
                           0,633 EUR per animal, pentru cel mult 423 320 de animale;
                        
                     
                           —
                        
                        
                           găini ouătoare vii în fază de pornire incluse la codul NC 0105 94 00:
                           0,43 EUR per animal, pentru cel mult 56 443 de animale;
                        
                     
                           —
                        
                        
                           pui adulți vii incluși la codul NC 0105 94 00:
                           0,47 EUR per animal, pentru cel mult 98 775 de animale;
                        
                     
                           —
                        
                        
                           bibilici adulte vii incluse la codul NC 0105 99 50:
                           0,49 EUR per animal, pentru cel mult 42 332 de animale.
                        
                     
         Articolul 3
   Cofinanțarea din partea Uniunii în temeiul prezentului regulament se limitează la animale și produse necompensate prin intermediul ajutoarelor de stat sau al asigurărilor și pentru care nu s-a primit nicio contribuție financiară a Uniunii în temeiul Regulamentului (UE) nr. 652/2014.
   Articolul 4
   Franța efectuează controale administrative și fizice, în conformitate cu articolele 58 și 59 din Regulamentul (UE) nr. 1306/2013 al Parlamentului European și al Consiliului (10).
   Autoritățile franceze verifică în special:
   
               (a)
            
            
               eligibilitatea solicitantului care depune cererea de sprijin;
            
         
               (b)
            
            
               pentru fiecare solicitant eligibil: eligibilitatea, cantitatea și valoarea pierderii reale de producție;
            
         
               (c)
            
            
               faptul că niciun solicitant eligibil nu a primit finanțare din nicio altă sursă pentru a compensa pierderile menționate la articolul 2.
            
         Pentru solicitanții eligibili pentru care controalele administrative sunt finalizate, ajutorul poate fi plătit fără a se aștepta efectuarea toate controalelor, în special cele privind solicitanții selectați pentru controale la fața locului.
   În cazul în care eligibilitatea unui solicitant nu a fost confirmată, ajutorul se recuperează și se aplică sancțiuni.
   Articolul 5
   Autoritățile franceze informează Comisia în legătură cu efectuarea plăților.
   Articolul 6
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 februarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      (3)  Decizia de punere în aplicare (UE) 2015/2239 a Comisiei din 2 decembrie 2015 privind anumite măsuri de protecție referitoare la gripa aviară înalt patogenă de subtipurile H5N1 și H5N2 în Franța (JO L 317, 3.12.2015, p. 37).
   
      (4)  Decizia de punere în aplicare (UE) 2015/2460 a Comisiei din 23 decembrie 2015 privind anumite măsuri de protecție împotriva gripei aviare înalt patogene de subtip H5 în Franța (JO L 339, 24.12.2015, p. 52).
   
      (5)  Decizia de punere în aplicare (UE) 2016/42 a Comisiei din 15 ianuarie 2016 de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța (JO L 11, 16.1.2016, p. 10).
   
      (6)  Decizia de punere în aplicare (UE) 2016/237 a Comisiei din 17 februarie 2016 de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța (JO L 44, 19.2.2016, p. 12).
   
      (7)  Decizia de punere în aplicare (UE) 2016/447 a Comisiei din 22 martie 2016 de modificare a Deciziei de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța (JO L 78, 24.3.2016, p. 76).
   
      (8)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).
   
      (9)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).
   
      (10)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
   
      ANEXĂ
      
         Regiunile din Franța și perioadele la care face referință articolul 1
      
      Regiunile din Franța și perioadele stabilite în conformitate cu Directiva 2005/94/CE și definite în:
      
                  —
               
               
                  Decizia de punere în aplicare (UE) 2015/2239 a Comisiei din 2 decembrie 2015 privind anumite măsuri de protecție referitoare la gripa aviară înalt patogenă de subtipurile H5N1 și H5N2 în Franța (JO L 317, 3.12.2015, p. 37).
               
            
                  —
               
               
                  Decizia de punere în aplicare (UE) 2015/2460 a Comisiei din 23 decembrie 2015 privind anumite măsuri de protecție împotriva gripei aviare înalt patogene de subtip H5 în Franța (JO L 339, 24.12.2015, p. 52).
               
            
                  —
               
               
                  Decizia de punere în aplicare (UE) 2016/42 a Comisiei din 15 ianuarie 2016 de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța (JO L 11, 16.1.2016, p. 10).
               
            
                  —
               
               
                  Decizia de punere în aplicare (UE) 2016/237 a Comisiei din 17 februarie 2016 de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța (JO L 44, 19.2.2016, p. 12).
               
            
                  —
               
               
                  Decizia de punere în aplicare (UE) 2016/447 a Comisiei din 22 martie 2016 de modificare a anexei la Decizia de punere în aplicare (UE) 2015/2460 privind anumite măsuri de protecție împotriva gripei aviare înalt patogene de subtip H5 în Franța (JO L 78, 24.3.2016, p. 76).
               
            
                  —
               
               
                  Decretul din 2 decembrie 2015 de stabilire a unei zone reglementate cu risc scăzut ca urmare a declarației privind gripa aviară înalt patogenă și de limitare a anumitor deplasări în afara teritoriului național pornind din departamentul Dordogne (Journal Officiel de la République Française din 3.12.2016, textul 38 din 178).
               
            
                  —
               
               
                  Decretul din 17 decembrie 2015 de stabilire a dispozițiilor complementare de combatere a gripei aviare înalt patogene ca urmare a depistării bolii pe teritoriul Franței (Journal Officiel de la République Française din 18.12.2016, textul 56 din 142).
               
            
                  —
               
               
                  Decretul din 15 ianuarie 2016 de modificare a decretului din 17 decembrie de stabilire a dispozițiilor complementare de combatere a gripei aviare înalt patogene ca urmare a depistării bolii pe teritoriul Franței (Journal Officiel de la République Française din 16.1.2016, textul 31 din 85).
               
            
                  —
               
               
                  Decretul din 9 februarie 2016 de stabilire a dispozițiilor complementare de combatere a gripei aviare înalt patogene ca urmare a depistării bolii pe teritoriul Franței (Journal Officiel de la République Française din 10.2.2016, textul 42 din 129).
               
            
                  —
               
               
                  Decretul din 14 septembrie 2016 de stabilire a dispozițiilor tranzitorii de combatere a gripei aviare înalt patogene (Journal Officiel de la République Française din 15.9.2016, textul 33 din 100).
               
            
                  —
               
               
                  Deciziile prefecturilor de declarare a infecțiilor focarelor de gripă aviară înalt patogenă confirmate între 24 noiembrie 2015 și 18 aprilie 2016
               
            
                  —
               
               
                  Deciziile prefecturilor de anulare a declarării infecțiilor focarelor de gripă aviară înalt patogenă confirmate între 24 noiembrie 2015 și 18 aprilie 2016.
               
            
                  —
               
               
                  Deciziile prefecturilor de declarare a infecțiilor focarelor de gripă aviară înalt patogenă confirmate la 15 iulie, 18 iulie, 25 iulie și 5 august 2016.
               
            
                  —
               
               
                  Deciziile prefecturilor de anulare a declarării infecțiilor focarelor de gripă aviară înalt patogenă confirmate la 15 iulie, 18 iulie, 25 iulie și 5 august 2016.